google/wiki40b huggingface dataset:
Somos libres, seámoslo siempre

«Somos libres, seámoslo siempre» er Perus nasjonalsang. Den er fra 1821, har tekst av José de la Torre Ugarte og melodien av Jose Bernardo Alcedo.
Bert Mozley

Biografi

Etter å ha spilt amatørfotball for Shelton United, Nottingham Forest og Derby County under andre verdenskrig, ble han profesjonell fotballspiller for Derby County i oktober 1945. Totalt spilte han 321 obligatoriske kamper, og scoret 2 mål for Derby.
Han debuterte på landslaget mot Irland den 21. september 1949. Da han ble skadet overtok Alf Ramsey hans posisjon, og han greide aldri å erobre denne plassen tilbake. Mozley spilte 3 kamper for England.
I 1954 emigrerte han til Canada der han begynte med hotelldrift. I 1999 ga han ut boken When Football Was Fun
Gunhild (svensk dronning)

Gunhild var gift med Anund Jakob og muligens med Sven Estridsen. Hennes leveår er ikke kjente, men hun ble enke og levde muligens under Emund den gamles regjeringstid på 1050-tallet. Saxo Grammaticus kaller henne iblant Guda eller Gyda.

Biografi

Opplysningene om dronning Gunhild er få og motsigende; fremfor alt, så har hun ofte i historien forvekslets med sin datter Gyda, som også kalles Gunhild Anundsdotter.
Adam av Bremen melder i et skolion at hun var enke etter Anund, og at hun ikke skal forveksles med en «Gude» som ble drept av Thora.
I Adams historie om Emund den gamle, og hvordan denne sente i vei Adalvard den eldre fra erkestiftet Hamburg-Bremen, fortelles også hvor de på veien hjem etter å ha passert «bergstraktene i Sverige» kom til en «helgenlik» dronning Gunhild, som ble skilt fra danenes konge ettersom de var for nær slekt, og at hun nå levde utenfor Danmark og viet seg til fromme gjerninger. Dette har blitt tolket som at Anund Jakobs enke giftet om seg med Sven Estridsen, men ifølge Hans Gillingstam er dette feilaktig.
Ifølge en myte skal Gunhild som enkedronning ha grunnlagt Gudhems kloster da hun returnerte til sitt gods i Västergötland fra Danmark i år 1052. Gudhem skal ha tilhørt hennes gårder. Klostret i Gudhem ble dog grunnlagt i virkeligheten hundre år senere, i år 1152. Også her har hun blitt blandet i sammen med sin datter.
U20-VM i friidrett 2018 – Diskoskast kvinner

Diskoskast for kvinner under U20-VM i friidrett 2018 ble arrangert på Ratina stadion i Tammerfors 10 og 12. juli 2018.
Svetlogorsk (Kaliningrad oblast)

Svetlogorsk (russisk: Светлого́рск, tysk: Rauschen, litauisk: Raušiai) er en by i Kaliningrad oblast i Russland. Den ligger ved Østersjøen, rundt 35 km nordvest for Kaliningrad. Innbyggertall: 10 950 (folketelling 2002).

Historie

Svetlogorsk ligger i den historiske regionen Samland i Østpreussen. En  gammelprøyssisk fiskerlandsby kalt Ruse-moter (oversatt som kjeller-området) på stedet til dagens Svetlogorsk ble første gang nevnt i 1258. Den tyske orden erobret gradvis landet og forvrengte navnet til Rause-moter, Raushe-moter, og til slutt; Rauschen.
Tidlig på 1800-tallet var stedet et fasjonabelt tysk feriested. 24. juni 1820 ble det offisielt anerkjent som kursted. Byggingen av Königsberg-banen i 1900 økte feriestedets populatitet. En kabelbane og en galoppbane ble bygget i Rauschen før andre verdenskrig. 
I 1945 ble Rauschen erobret av Sovjetunionen. Byen ble en del av Kaliningrad oblast og i 1946 ble bynavnet endret til Svetlogorsk.

Økonomi og næringsliv

Den er i dag et populært sommerferiested, takket være sine strender, spa, klubber og attraksjoner.
NM i mangekamp 1982

NM i mangekamp 1982 var en del av NM i friidrett 1982, og ble arrangert som et eget mesterskap i Øvre Årdal, 
7. og 8. august.
Det ble konkurrert i tikamp for menn og sjukamp for kvinner.
Vikinghordene

VikingHordene er Viking Fotballklubbs offisielle supporterklubb. Det er en organisasjon i sterk vekst, som særlig har vokst siden Viking flyttet til nytt stadion i Jåttåvågen i 2004. I 2010 hadde Hordene omtrent 2200 medlemmer.
Viking Hordene arbeider tett med Viking FK for at både medlemmer og andre skal få en positiv opplevelse på Viking Stadion. Hordene jobber med å kunne legge forholdene best mulig til rette for at Vikings supportere skal kunne komme seg til bortekamper, på en rimelig og sikker måte. I Norges Fotballforbunds supporterkåring for 2004 fikk Vikinghordene 3.-plass.

VikingTIFO

VikingTIFO er Tifogruppen i VikingHordene. Gruppen ble stiftet 2003-2004, da som Viking Ultras, men våren 2006 endret man navnet til VikingTIFO. Gruppen tar seg av diverse tribunearrangement. Dette kan være flagg, bannere, store seil, konfetti, kasteruller, pyroteknikk, mosaikk, stripes eller lignende.

Hordene Junior

Hordene Junior er først og fremst et tilbud til barn i alderen 4 til 14 år. For å bli med må man være medlem av Vikinghordene. De møtes noen timer før hjemmekampene og finne på forskjellige aktiviteter sammen.
Bunger Hills

Bunger Hills, Bunger Lakes eller Bunger Oasis er en fjellkjede i Queen Mary Land i Antarktis, bestående av en gruppe relativt lave, avrundede åser som er isfrie i sommerhalvåret.
Bunger Hills ligger ved kysten og strekker seg fra 65°58'S til 66°20'S og fra 100°20'Ø til 100°28'Ø, omgitt av isbreer. I sørøst grenser Bunger Hills mot iskappens bratte side, i sør og i vest til bremunninger og i nord mot Shackleton isbrem som skiller området fra Davishavet. Bunger Hills deles nesten i to i øst-vest-retning av innsjøen Algae Lake (også kjent som Lake Figurnoye). Fjellkjeden ble kartlagt basert på flyfotografering foretatt av United States Navy Operasjon Highjump i 1946–47 og navngitt av United States Advisory Committee on Antarctic Names (US-ACAN) etter orlogskaptein David E. Bunger, fartøysjef på ett av de tre flyene til Operasjon Highjump som utførte flyfotografering mellom 14° og 164° østlig lengde. Bunger og hans besetning landet på en åpen innsjø her i februar 1947.

Forskningsstasjoner

Sovjetunionen etablerte i 1956 forskningsstasjonen Oazis i Bunger Hills, bestående av to bygninger for en bemanning på åtte personer. Basen ble overtatt av Polen i 1959 og omdøpt A. B. Dobrowolski Station (etter vitenskapsmannen Antoni Dobrowolski), men var bare i bruk noen få uker. I februar 1979 ble stasjonen tatt i bruk igjen for en kort periode, men et forsøk på å overvintret mislyktes og mannskapet måtte evakueres til den sovjetiske stasjonen Mirnyj 360 kilometer lenger vest.
Betongfundamentet oppført av den første polske antarktisekspedisjonen i januar 1959 for gravitasjonsmålinger, samt det magnetiske observatoriet med en plakett til minne om åpningen av Oazis i 1956, er utpekt til historiske steder og kulturminner i Antarktis.
Om lag sju kilometer vest for Dobrowolski har Australia siden 1986 hatt sommerbasen Edgeworth David Base, navngitt etter Edgeworth David.
Jeunes Européens fédéralistes

Hovedmål

JEF jobber for et forent Europa med en føderal struktur. Nærliggende i føderalismen er nærhetsprinsippet som tilsier at beslutninger skal tas på et så lavt effektivt nivå som mulig. Et annet sentral mål er å gjøre EUs struktur mer demokratisk ved å forandre dagens Europaparlament og Ministerråd til et tokammersystem, hvorpå Europaparlamentet omgjøres til et underkammer som er direkte valgt av EUs velgermasse, imens Rådet omgjøres til et overkammer sammensatt av dagens medlemsland i EU.
Ropica

Utseende

Stort sett middelsstore, avlange, grå- eller brunaktige trebukker. Slekten Doliops skiller seg ut ved å være korte og trinne, blankt svarte med noe metallglans.

Utbredelse

Slekten er vidt utbredt i Afrika og Asia, det finnes også noen arter i Oseania inkludert Australia.
Gælisk fotball

Gælisk fotball er en form for fotball, spilt hovedsakelig i Irland. Sammen med hurling er det den mest populære sporten i Irland. Spillet har historie helt tilbake til 1537, men det moderne spillet kom på plass i 1887.

Spillets idé

Gælisk fotball spilles med to lag som har 15 spillere hver på en rektangulær gressbane med H-formede mål i hver ende. Hovedoppdraget er å score ved å sparke/slå/kaste ballen i motstanderens mål. Laget som står igjen med flest mål til slutt har vunnet.
Spillerne får med seg ballen oppover banen med å kombinere bæring og Soloing (Droppe den og så tåsparke den opp i hendene igjen), sparke den eller å håndsentre den til en medspiller.

Regler

Gressbanen er rektangulær, opptil 150 meter lang, og opptil 90 meter bred. Det er H-formede målstenger i hver ende med et nett i den nederste seksjonen. Linjer er markerte 13m, 20m og 45m mellom hver dødlinje.

Varighet

På seniornivå går kampene over 70 minutter delt i to omganger på 35 minutter hver for herrer, og 60 minutter med to omganger på 30 minutter for damer. Ved uavgjort blir det bestemt om man skal spille omkamp eller om det skal spilles ekstraomganger på 20 minutter (2x10 minutter). Variheten av en herrekamp har blitt forandret opp gjennom tidene. I det første offisielle reglementet varte en kamp 60 minutter. I 1970 ble spilletiden øket til 80 minutter. Dagens regler der en fotballkamp varer i 70 minutter gjelder fra og med sesongen 1975.

Lag

Lagene består av 15 spillere (1 keeper, 2 hjørnebacker, 1 midtback, 3 halvbacker, 2 midtbanespillere, 3 halvspisser, 2 hjørnespisser og en midtspiss) pluss opptil 15 innbyttere, hvorav 5 kan brukes. Hver spiller er nummerert fra 1-15, startet med keeperen, som må ha en trøye med annen farge.

Scoring

Hvis ballen går over tverrliggeren er et poeng scoret, og et hvitt flagg løftes av en dommer. Hvis ballen går under tverrliggeren er et mål scoret, og et grønt flagg løftes av en dommer. Et mål er det samme som 3 poeng. 
Scoringene er notert på følgende måte: {Totale mål}-{Totale poeng}. For eksempel: Lag 1 0-15 Lag 2 1-11. Lag 1 vant med femten poeng mot ett-elleve. (1-11 er verdt 14 poeng; 3+11=14).
Duncan Sandys

Bakgrunn

Sandys var sønn av George Sandys, et konservativt medlem av House of Commons (1910-18). Morenvar  Mildred Helen Cameron. Sandys' parents foreldre ble skilt i januar 1921 da han var tolv år gammel. Moren giftet seg på nytt i oktober samme år, med Frederick Hamilton Lister, og ble Mildred Helen Lister. 
Han ble sendt til kostskoleutdannelse på Eton College og studerte deretter ved Magdalen College ved University of Oxford.

Diplomat

Sandys påbegynte sin karriere som diplomat i 1930. Han virket ved den britiske ambassade i Berlin. 
I 1935 giftet han sig med Winston Churchills datter Diana, som da var nettopp var fraskilt fra baron John Milner Bailey.  Sandys ekteskap med Diana resulterte i tre barn – blant dem skulptøren Edwina Sandys – og varte frem til skilsmisse i 1960.

Andre verdenskrig

Under andre verdenskrig kjempet han med de britiske ekspedisjonsenheter mot de tyske innvaderende styrker i Norge og ble da såret; resten av livet med gåproblemer. Hans svigerfar gav ham derfor i 1941 et regjeringsembede som finansstatssekretær i War Office.
Sandys ble i 1943 bemyndiget å lede et prosjekt som gikk ut på å rydde unna eller minimere skadene fra tyske rakettvåpen. Ved Peenemünde lå det i perioden 1937–1943 to rakettforskningsanlegg: Heeresversuchsanstalt eller «Peenemünde-Ost» som utviklet V-2, den andre var «Erprobungsstelle der Luftwaffe Peenemünde-West» som utviklet V-1, en aerodynamisk robot. Sandys klarte å få gjennnomslag for bombinger av Peenemünde i 1943, og til å sørge for et kraftig utbygd luftvernsforsvar langs den engelske sørkysten med oppgaven å uskadeligggjøre V-1-raketter.

Etterkrigstiden

Etter andre verdenskrig innehadde Sandys årene 1951–64 en rekke ministerposter i konservativw regjeringer. Han hadde blant annet ansvaret for avviklingen av et betydeli antall britiske kolonier.
1969-1984 var Duncan Sandys president i Europa Nostra og virket aktivt for bygningsvern og deh europeiske kulturarvs bevaring.
Sandys var medlem av Order of the Companions of Honour og av Det kongelige råd.
Aluminiumklorid

Anhydrert

Anhydrert AlCl3 er sannsynligvis den mest utbredte Lewis-syren, og er også en av de kraftigste. Forbindelsen har utbredt bruk i kjemisk industri som en katalysator i Friedel-Craft reaksjoner.

Hydrert

Hydrert AlCl3 brukes i lave konsentrasjoner som virkestoff i de aller fleste antiperspiranter mot svette.
Ekstra effektive antiperspiranter inneholder en høyere andel aluminiumklorid, opptil 25%. Disse har langt bedre effekt hvis man svetter mye, og selges under merkenavn som Aco og Lauga 25%.
Maryland Cookies

Maryland Cookies er et kjeksmerke produsert av Burton's Foods i Storbritannia.

Bakgrunnsinformasjon

Oppskriften på Maryland Cookies ble brakt til Storbritannia fra USA i 1956, og kjeksen er en av landets mest solgte. Over 12 milliarder kjeks av merket Maryland Cookies selges over hele verden hvert år.
Thomas Sinding

Bakgrunn

Thomas Sinding var av slekten Sinding, sønn av legen Bjarne Sinding (1868–1926) og Anna Kathrine Opager (1866–98). Moren døde da han var to år gammel. Han vokste opp i Kristiania og gikk på Aars og Voss' skole, hvor han tok examen artium på latinlinjen i 1914. I 1918 tok han juridisk embetseksamen ved Universitetet i Kristiania og avla statsøkonomisk eksamen i 1920. Som student var han aktiv i Det norske Studentersamfund og var formann høstsemesteret 1920. Etter studiene ble han universitetsstipendiat i sosialøkonomi, og tok doktorgraden på en avhandling om forbrukersamvirke i 1927.

Karriere

I 1927 søkte Sinding dosenturet som ble ledig da Ingvar Wedervang rykket opp til professor, men dette gikk til Ragnar Frisch. I 1934 søkte han på det ledige professoratet etter Oskar Jæger, men utnevnelseskomiteen valgte Wilhelm Keilhau. Til gjengjeld kunne han søke på og få Keilhaus ledige dosentur. I 1945 søkte han igjen på to nye professorstillinger, men da han heller ikke nå nådde opp, ble dosenturet hans omgjort til et professorat på grunn av hans fortjenester som universitetslærer. Fra 1947 var Sinding altså professor i statsøkonomi og statistikk.
I 1939 var han en kort periode vikar som trustkontrolldirektør for Wilhelm Thagaard, før 2. verdenskrig brøt ut og Thagaard ble kalt tilbake.
Sinding representerte ifølge Preben Munthe en «humanistisk, verbal tradisjon» innenfor sosialøkonomien, og likte ikke den matematiserende retningen faget tok, representert ved blant andre Ragnar Frisch. Han var en avholdt foreleser, og skrev lærebøker som ble mye brukt, også i de andre nordiske landene. 
I motsetning til sine samtidige Keilhau og Frisch deltok han lite i det offentlige ordskiftet, men deltok mye i debattene i Statsøkonomisk Forening.
Raymond-Maria Tchidimbo

Prest

Raymond-Maria Tchidimbo ble medlem av ordenssamfunnet spiritanerne og ble presteviet 7. oktober 1951.
Ved Guineas selvstendighet i oktober 1958 grep kommunisten Ahmed Sékou Touré makten. Han gikk brutalt frem mot dem han fryktet som motstandere. Han arresterte og henrettet en ledende imam, nasjonaliserte utenlandseid eiendom og opphevet retten til uantastet privateiendom. Han utviste erkebiskopen av Conakry og andre utenlandske geistlige og lå generelt i feide mot religionene.
Etter å ha brutt alle bånd med Frankrike orienterte Sekou Touré seg mot Sovjetunionen.

Erkebiskop

Pave Johannes XXIII utnevnte pater Raymond-Maria Tchidimbo den 10. mars 1962 til erkebiskop av Conakry. Han var den første innfødt afrikanske erkebiskop av Conakry. Erkebiskopen av Dakar Hyacinthe Thiandoum ordinerte ham den 31. mai samme år. Paven gav ham i oppdrag å tre i kritisk dialog med Sékou Touré, som regjerte Guinea med en undertrykkelse som kostet tusener av mennesker livet, ved tortur og likvideringer. Med tiden ble antallet flytninger fra landet opp i mibnst to millioner. I det i utgangspunkte rike jordbruks- og gruvelandet Guinea ble som følge av politikken rammet av sult og underernæring. e
Raymond-Maria Tchidimbo ble den 24. desember 1970 på ordre av den diktatorisk herskende president av Guinea Sékou Touré dømt in absentia til livsvarig tvangsarbeid den 23. januar 1971. Erkebiskop Tchidimbo ble betraktet som den eneste troverdige motvekt til den marxistisk sinnede presidenten, og ble beskyldt for å være politisk agent for Vest-Tyskland. 
Etter åtte år og åtte måneders internering og tidvis tortur i den beryktede konsentrasjonsleiren Camp Boiro, hvorav fire år i isolat, ble han løslatt i 1979. Han dro da i landflyktighet til Canada. 
Hans søknad om å få tre tilbake fra erkebispestolen ble innvilget 13. august 1979 av pave Johannes Paul II. I 1984 ble han medlem av Det pavelige råd for familien.
Pardosa riparia

Utseende

Pardosa riparia er lyst eller litt mørkere brun eller brunsvarte, med lysere eller mørkere flekker. Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Santa Cruz (Davao del Sur)

Santa Cruz er en kommune i provinsen Davao del Sur på Filippinene.Under folketellingen i 2000 kom man til et befolkningstall på 67 317  i 13 881 hushold.
Svaneapoteket i Arendal

Svaneapoteket i Arendal var byens andre apotek, ble åpnet 26. januar 1871 etter kongelig resolusjon 10. april 1869.
Apoteket ble åpnet i Kirkegaten i Arendal og var i starten på 370 kvadrat fordelt på tre etasjer og 12 rom. 16. juni 1937 ble apoteket flyttet noen få meter til Kirkegaten 5 (Thommesengården). Apoteket er nå flyttet Alti Arendal og inngår i kjeden Apotek 1. 
Deler av det originale inventaret fra apoteket befinner seg på Maihaugen på Lillehammer.
Sternoharpya

Utseende

Sternotomini er middelsstore, noe brede, litt blanke trebukker. Denne arten er svart med lysgule flekker på pronotum, dekkvingene og beina.
Antennene er lengre enn kroppen.

Levevis

Som de fleste andre trebukker borer larvene i ved.

Utbredelse

Arten er utbredt i Vest- og Sentral-Afrika.
Henk Schuiling

Karriere

Mobre deltok ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. Der kom han på 4.-plass på 200 meter, med 33,67 sekunder, og 4.-plass på 400 meter med tiden 1:02,99. 
Ved Paralympiske sommerleker 2012 i London kom han på 7.-plass på 100 meter, med tiden 17,32 sekunder i finalen. I innledningsheatet satte han ny personlig rekord, med 17,18. På 200 meter satte han ny personlig rekord i innledningsheatet, med 31,10 sekunder, men dette holdt ikke til plass i finalen.
Alvhild (mytologi)

Alvhild (norrønt Alfhildr) er en kvinne i norrøn mytologi. Hun var en av de fire hustruene til kong Hjordvald, men listes først av hustruene i Kvadet om Helge Hjordvardsson i innledningen. Denne teksten er en av kjempekvedene i Den eldre Edda. Med Hjordvald fikk Alvhild sønnen Hedin.
Dette er den eneste som er nevnt om Alvhild. Det finnes dog en annen Alvhild i norrøn mytologi: Alvhild, datter av kong Sivard i Gøtaland som nevnes i Gesta Danorum, et dansk middelalderverk på latin.
Bordtennis under Stillehavslekene 1963

Bordtennis under Stillehavslekene 1963. Bordtennis var en av flere sporter som var med i de første Stillehavslekene som ble arrangert i Suva på Fiji i perioden 29. august til 8. september 1963. Det var både menn og kvinner fra seks nasjoner som deltok i bordtennis-turneringen.
Macrargus boreus

Utseende

Macrargus boreus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Svømming under VM i svømmesport 2013 – 200 meter fri menn

Semifinaler

Semifinaler ble avholdt fra 19.13.
Jianshui

Jianshui (kinesisk: 建水县; pinyin: Jiànshuǐ Xiàn) er et fylke i provinsen Yunnan i Folkerepublikken Kina. Det ligger i det autonome prefektur Honghe.
Befolkningen var på 485 260 innbyggere i 1999.

Kulturminner

Funnstedet Nalou zhangguansi shu (纳楼长官司署), Konfuciustempelet i Jianshui (Jianshui wenmiao, 建水文庙), Zhilintempelets hovedhall (Zhilin si dadian 指林寺大殿), Changyanglou (Chaoyang lou 朝阳楼) og Shuanglongbroen (Shuanglong qiao, 双龙桥) er oppført på Folkerepublikken Kinas liste over kulturminner.
Det nevnte Konfuciustempelet ble bygd i 1285 under mongolerveldet. Det er det nest største tempelanlegget viet til Konfucius i hele landet, etter Konfuciustempelet i Qufu i provinsen Shandong – Qufu er Konfucius'fødeby.

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Ryota Moriwaki

Japans herrelandslag

Ryota Moriwaki har spilt to landskamper for Japans herrelandslag.
Det transskandinaviske intrusivbeltet

Det transskandinaviske intrusivbeltet (TIB) finnes i et 1 500 km langt område fra Småland i sør til Lofoten i nord, og de ble dannet for 1 850–1 650 millioner år siden. Det består av granitter og vulkanske bergarter, for eksempel den ca. 1 700 millioner år gamle «trikolorgranitten», kjent fra Trysil.
Risfjorden (Skarsvåg)

Risfjorden er en fjord på nordsiden av Magerøya i Nordkapp kommune i Finnmark. Fjorden har innløp mellom Børneset i vest og Reinskinneset i øst og strekker seg 3,5 kilometer sørvestover til fiskeværet Skarsvåg i enden av fjorden.
Helt ytterst på østsiden av fjorden ligger vågen Lille Skarsvåg. Ytterst i fjorden ligger også holmene Lille Skikka, Barden og Rusholmen. Skarsvåg ligger på vestsiden, nesten helt inne i fjorden. Fjorden er 48 meter på det dypeste, like ut fra Lille Skarsvåg.
Vest for Børneset går Vestfjorden, mens Kaldfjorden ligger øst for Reinskinneset.
Langhus Allianseidrettslag

Historikk

Idrettslaget ble stiftet 5. desember 1953 etter initiativ fra Kåre Olavsen, han ble også lagets første leder. Aktiviteten var først basert på vinteraktivitetene: langrenn og hopp. Fotball og håndball kom først 2-3 år senere. Fra 2010 har laget også damefotball-lag på seniornivå. Sommeren 2010 ble idrettslaget omdannet til allianseidrettslag; Langhus AIL. Og i løpet av høsten 2010 dannet Fotballgruppa og Håndballgruppa egne idrettslag under allianseidrettslaget. Idrettslagene i alliansen samarbeider gjennom en samarbeidsavtale.
Den første verdensmesteren fikk laget i 1987, da Anne Marie Halvorsen ble verdensmester i bryting for kvinner.

Kjente spillere

Noen tidligere spillere har nådd toppnivåer i idretten: Anders Michelsen, Thomas Michelsen, Glenn Arne Hansen, Kjetil Nilsen, Ronny Løvlien, Kenneth Løvlien og tidligere Manchester Unitedspiller Etzaz Hussain, som nå spiller i Molde Fotballklubb.
Cristie Kerr

Karrieren som amatør

Kerr begynte å spille golf da hun var åtte år gammel. Hun hadde en meget god amatørkarriere og ble kåret til årets spiller av American Junior Golf Association i 1996. Samme år deltok hun i Curtis Cup og ble beste amatør i US Women's Open. Av de siste 25 turneringene hun spilte som amatør, vant hun 22.

Karrieren som profesjonell

Hun ble proff i 1996, og spilte på rekrutteringstourene Futures Tour og Players West Tour, før hun på høsten spilte LPGA-tourens kvalifiseringsskole. Der ble hun nr. 6, noe som ga full spillerett på LPGA-touren for 1997-sesongen. Svake plasseringer gjorde at hun måtte tilbake til kvalifiseringsskolen høsten 1997.
Karrieren gikk i rykk og napp med sporadiske topp-10-plasseringer. I 1999 la hun om kostholdet. Vekten hadde skaffet henne ryggplager, men etter hvert som kiloene forsvant, forsvant også ryggplagene. Og dermed kom resultatene; i 2000 var hun nr. 15 på pengelisten. Den første seieren kom i 2002. Den første majorseieren kom i 2007, i U.S. Women's Open. I alt har Kerr 14 seire på LPGA-touren.
Cristie Kerr spilte Solheim Cup i 2002, 2003, 2005, 2007 og 2009.